Diari Oficial de la Generalitat Valenciana


Sumari del DOGV 3780, del 27-06-2000 (2000/4827)

RESOLUCIÓ de 2 de maig de 2000, del director general de Transports, per la qual s'estableix la dotació econòmica per al 2000 a la Cambra de Comerç, Indústria i Navegació de Castelló.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3780

Data del DOGV
:   27-06-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/4827


Data del document
:   02-05-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Castelló de la Plana
    * cambra de comerç i indústria
    * pressupost

RESOLUCIÓ de 2 de maig de 2000, del director general de Transports, per la qual s'estableix la dotació econòmica per al 2000 a la Cambra de Comerç, Indústria i Navegació de Castelló. [2000/X4827]
  
El conveni marc de col·laboració entre la Generalitat Valenciana, a través de la Conselleria d'Obres Públiques, Urbanisme i Transports, i la Cambra Oficial de Comerç, Indústria i Navegació de Castelló, per al desenvolupament d'activitats que potencien i consoliden a Castelló l'activitat del transport, estableix, en les clàusules quarta i cinquena, que el director general de Transports fixarà mitjançant resolucions anuals l'import de la dotació econòmica per a cada exercici durant el termini de vigència del conveni que és fins al 31 de desembre del 2000.
  
De conformitat amb allò que s'ha exposat anteriorment, resolc:
  
Primer
  
Fixar la dotació econòmica global corresponent a l'exercici de 2000 per al desenvolupament del conveni marc, en la quantitat de 2.150.000 PTA (dos milions cent cinquanta mil pessetes, 12.921,76 euros); d'aquests la Conselleria d'Obres Públiques, Urbanisme i Transports aportarà el 75% (1.612.500 PTA, 9.691,32 euros) i la Cambra Oficial de Comerç, Indústria i Navegació de Castelló, el 25% (537.500 PTA, 3.230,44 euros) restant.
  
La consignació pressupostària per a efectuar la despesa es realitzarà a càrrec del programa 513.30, capítol IV, línia: promoció del transport públic dels pressupostos de la Generalitat Valenciana per al 2000.
  
Segon
  
La forma en què la Conselleria d'Obres Públiques, Urbanisme i Transports farà efectiva la dotació econòmica corresponent a l'exercici 2000 serà mitjançant la justificació de la despesa efectuada; i s'efectua el pagament per part de la Conselleria d'Obres Públiques, Urbanisme i Transports a mesura que la Cambra Oficial de Comerç, Indústria i Navegació de Castelló justifique correctament la despesa realitzada.
  
Tercer
  
Les activitats que s'han realitzat en aquest exercici se subjectaran a les línies d'actuació prevista en la clàusula tercera del conveni marc i seran les següents:
  
1. Anàlisi detallada de les empreses de transport de mercaderies, i s'incideix especialment en qüestions tals com el tipus d'activitat que desenvolupen, l'àmbit de prestació dels seus serveis i les destinacions que ofereixen.
  
2. Accions de foment en matèria de cooperació interempresarial tant en l'àmbit nacional com en l'internacional.
  
3. Assessorament en matèries legals, tècniques i administratives d'interès per al sector.
  
4. Promoure la participació de les empreses en certàmens dirigits al sector del transport.
  
5. Activitats de formació especialment dirigides a les persones que desenvolupen la seua activitat en el sector.
  
6. Promocionar el transport a Castelló, amb el fi d'animar l'industrial a la contractació del transport castellonenc. Aquesta promoció es portarà a cap a través de jornades i de seminaris divulgatius.
  
7. Divulgar la posició geoestratègica a Castelló amb el fi que es configure com a centre logístic de la província.
  
8. Promoure la incorporació de noves tecnologies tendents de millorar la gestió i la capacitat de comercialització.
  
La no-realització de les activitats previstes podrà donar lloc a la devolució dels imports percebuts, més els interessos de demora legalment establits.